《登小山谷》
宋代·舒岳祥

亭榭随人事，江山换劫灰。
邹裾前日盛，谢屐几时来。
红树欹城坂，黄花上石台。
欲寻观聚赋，谁与划蒿莱。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。